امریکا قوشمه ایالت لری ایلک مراتبه بغداد نینگ جنوبغربی ده داعش گه قرشی عملیات اویشتردی. اوشبو عملیات نینگ اوتگن هفته ده امریکا قوشمه ایالت لری دولت رهبری بره ک اوبه مه تمانیدن اعلان ایتیلگن ترور تشکیلاتی داعش گه قرشی کوره ش ستراتیژی سی دایره سیده اویشتریلدی. امریکا مرکز کوچ لری قوماندان لیگی تمانیدن بیریلگن بیانات ده, "بغداد نینگ جنوبغربی ده اویشتریلگن اوشبو هوائی عملیات تبعه لری میز نینگ قورینیشی اوچون اویشتریلیتگن عملیات دن فرقلی ایلک عملیات دن عبارت ایدی" دییه قید ایتیلدی. اوشبو عملیات نتیجه سیده, داعش نینگ عراق خوف سیزلیک کوچ لری گه اوق اوزیتگن بیر موضعی نینگ بتونلی تخریب ایتیلگن لیگی بلدریلدی. عینی دمده بیریلگن بیانات ده, امریکا اوروش طیاره لری نینگ سنجار منطقه سی گه یقین بیر جای ده داعش گه باغلیق آلتی عراده موتری نی تخریب ایتگن لیگی قید ایتیلدی. بوندن تشقری بیانات ده, امریکا قوشمه ایالت لری نینگ عراق نینگ فرقلی منطقه لری گه قره ته حاضرگی کون گه قدر ۱۶۲ هوائی عملیات اویشترگن لیگی بلدریلدی. عینی دمده, داعش گه قرشی سوریه ده هم عملیات اویشتریشی ممکن بولگن امریکا اردو سی گه قرشی سوریه تمانیدن جواب قیتریلیشی تقدیرده, خودی منه شو وضعیت گه جواب قیتریله دیگن لیگی بلدریلدی. امریکا لیک مسئول لر, سوریه ده گی بشار الاسد تیزیمی نینگ, امریکا طیاره لری نی اوریشی تقدیرده, امریکا نینگ جواب قیتره دیگن لیگی نی معلوم قلدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
